Návrh nariadenie rady, ktorým sa mení a dopĺňa nariadenie (ES) č. 1234/2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) /* KOM/2009/0539 v konečnom znení - CNS 2009/0152 */





[pic] | KOMISIA EURÓPSKYCH SPOLOČENSTIEV | Brusel, 9.10.2009 KOM(2009)539 v konečnom znení 2009/0152 (CNS) Návrh NARIADENIE RADY, ktorým sa mení a dopĺňa nariadenie (ES) č. 1234/2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) DÔVODOVÁ SPRÁVA V článkoch 65 až 84 nariadenia Rady (ES) č. 1234/2007 (nariadenie o jednotnej spoločnej organizácii trhov) sa ustanovujú pravidlá upravujúce správu systému kvót v sektore mlieka. Konkrétne sa ustanovuje, že členské štáty môžu vytvoriť národnú rezervu ako súčasť svojej národnej kvóty s cieľom prideliť ďalšie individuálne kvóty niektorým prioritným zoskupeniam výrobcov mlieka, ktoré určí príslušný členský štát. Poplatok za nadbytočné množstvo sa platí len pri mlieku uvádzanom na trh nad rámec národnej kvóty vrátane národnej rezervy. Pokiaľ sa zistí, že sa má zaplatiť poplatok za nadbytočné množstvo, alokuje sa medzi výrobcov, ktorí prekročili svoju individuálnu kvótu. V rámci systému kvót majú členské štáty možnosť podporiť proces reštrukturalizácie v sektore prostredníctvom programu spätného odkúpenia kvót [článok 75 ods. 1 písm. a) nariadenia o jednotnej spoločnej organizácii trhov], v rámci ktorej sa odkúpené kvóty následne uložia do národnej rezervy. S cieľom podporiť členské štáty pri financovaní uvedeného procesu reštrukturalizácie sa na účely stanovenia celoštátneho prekročenia navrhuje dočasne neutralizovať odkúpenie kvót na základe uvedeného článku. V dôsledku toho sa poplatok za nadbytočné množstvo bude vyberať za mlieko uvádzané na trh nad rámec národnej kvóty, od ktorej sa odpočítajú odkúpené množstvá. Takto generovaný doplnkový poplatok členský štát použije na účely financovania reštrukturalizácie sektora. Počas diskusie na zasadnutí Rady 7. septembra 2009 týkajúcej sa oznámenia Komisie Rade o situácii na trhu s mliekom a mliečnymi výrobkami v roku 2009 [KOM(2009) 385] členské štáty požadovali, aby Komisia prispôsobila trhové nástroje alebo vytvorila nové s cieľom účinne reagovať na zvyšujúcu sa volatilitu cien rýchlym a pružným spôsobom. Preto sa navrhuje rozšíriť rozsah článku 186 nariadenia o jednotnej spoločnej organizácii trhov, aby sa Komisii umožnilo prijať opatrenia týkajúce sa aj sektora mlieka v prípadoch narušení trhu, keď ceny na medzinárodnom trhu výrazne vzrastú alebo klesnú. 2009/0152 (CNS) Návrh NARIADENIE RADY, ktorým sa mení a dopĺňa nariadenie (ES) č. 1234/2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 37, so zreteľom na návrh Komisie[1], so zreteľom na stanovisko Európskeho parlamentu[2], keďže: 1. Na účely reštrukturalizácie výroby mlieka v Spoločnosti sa v článku 75 ods. 1 písm. a) nariadenia Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov)[3] členským štátom umožňuje poskytnúť náhradu výrobcom, ktorí sa zaviažu natrvalo ukončiť celú alebo časť svojej výroby mlieka a umiestniť takto uvoľnené individuálne kvóty do národnej rezervy. 2. S cieľom ďalej podporiť nevyhnutnú reštrukturalizáciu by sa poplatok za nadbytočné množstvo, ktorý platia výrobcovia mlieka podľa článku 78 ods. 1 nariadenia (ES) č. 1234/2007, mal vypočítať na základe národnej kvóty, od ktorej sa odpočítajú individuálne kvóty odkúpené podľa článku 75 ods. 1 písm. a) pod podmienkou, že tieto uvoľnené kvóty zostanú v národnej rezerve počas príslušného kvótového roka. 3. Vzhľadom na potrebu posilniť finančné nástroje na ďalšiu reštrukturalizáciu sektora by sa členským štátom na rovnaké účely reštrukturalizácie malo umožniť používanie ďalších peňažných prostriedkov vyzbieraných na základe novej metódy výpočtu. 4. Táto metóda výpočtu by sa mala uplatňovať dočasne, na 12-mesačných obdobia so začiatkom 1. apríla 2009 a 1. apríla 2010 a výlučne na dodávku mlieka s cieľom obmedziť opatrenie na potrebný rozsah. 5. V článku 186 nariadenia (ES) č. 1234/2007 sa ustanovuje, že Komisia môže prijať opatrenia v prípadoch narušenia trhu určitých poľnohospodárskych výrobkov, ak ceny na vnútornom trhu výrazne vzrastú alebo klesnú. Uvedený článok sa však nevzťahuje na mlieko ani na mliečne výrobky. 6. Vzhľadom na vážne problémy a zvýšenie volatility cien na trhu s mliekom a mliečnymi výrobkami je vhodné rozšíriť rozsah platnosti článku 186 na mlieko a mliečne výrobky, a tým Komisii umožniť, aby mohla pružne a rýchlo reagovať na narušenia trhu. 7. Nariadenie (ES) č. 1234/2007 by sa preto malo zodpovedajúcim spôsobom zmeniť a doplniť, PRIJALA TOTO NARIADENIE: Článok 1 Nariadenie (ES) č. 1234/2007 sa mení a dopĺňa takto: (1) Článok 78 sa mení a dopĺňa takto: a) Vkladá sa tento odsek 1 a : „1 a. Odchylne od prvého pododseku odseku 1 za dvanásťmesačné obdobia so začiatkom 1. apríla 2009 a 1. apríla 2010 a pokiaľ ide o dodávky, sa poplatok za nadbytočné množstvo zaplatí za mlieko, ktoré sa uvádza na trh v množstve presahujúcom národnú kvótu stanovenú v súlade s pododdielom II a zníženú o individuálne kvóty za dodávky, ktoré sa prevedú do národnej rezervy v súlade s článkom 75 ods. 1 písm. a) od dd/mm/rr (dátum vyplní OPOCE podľa dátumu nadobudnutia účinnosti v súlade s článkom 2) až do 31. marca príslušného dvanásťmesačného obdobia.“ b) Vkladá sa tento odsek 2 a : „2 a. Rozdiel medzi výškou poplatku za nadbytočné množstvo vyplývajúcou z uplatňovania odseku 1 a a výškou poplatku za nadbytočné množstvo vyplývajúcou z uplatňovania 1. pododseku odseku 1 použijú členské štáty na financovanie reštrukturalizačných opatrení v sektore mlieka.“ (2) V článku 79 sa dopĺňa tento odsek: „Na dvanásťmesačné obdobia so začiatkom 1. apríla 2009 a 1. apríla 2010 a pokiaľ ide o dodávky, v súlade s článkami 80 a 83 sa celý poplatok za nadbytočné množstvo rozdelí medzi výrobcov, ktorí spôsobili prekročenie národnej kvóty, ako sa ustanovuje pri uplatňovaní článku 78 ods. 1 a .“ (3) V článku 186 sa písm. a) nahrádza takto: „a) pokiaľ ide o výrobky sektora cukru, chmeľu, hovädzieho a teľacieho mäsa, mlieka a mliečnych výrobkov, ovčieho a kozieho mäsa, ak ceny ktoréhokoľvek z týchto výrobkov na trhu Spoločenstva výrazne vzrastú alebo klesnú;“. Článok 2 Toto nariadenie nadobúda účinnosť tretím dňom po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda FINANČNÝ VÝKAZ | Fichefin/09/281327rev1 (MS/tm) 6.142.2009.1 | DÁTUM: 24. 9. 2009 | 1. | ROZPOČTOVÁ POLOŽKA: PNR 2010 05 02 12 67 03 | ROZPOČTOVÉ PROSTRIEDKY: 619 miliónov EUR p.m. | 2. | NÁZOV: Nariadenie Rady, ktorým sa mení a dopĺňa nariadenie (ES) č. 1234/2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) | 3. | PRÁVNY ZÁKLAD: Článok 37 Zmluvy | 4. | CIELE: – Členským štátom umožniť, aby mohli poskytnúť náhradu výrobcom, ktorí sa zaviažu natrvalo ukončiť celú alebo časť svojej výroby mlieka a umiestniť takto uvoľnené individuálne kvóty do národnej rezervy počas dvanásťmesačného obdobia so začiatkom 1. apríla 2009 a 1. apríla 2010. – Rozšíriť rozsah článku 186 na mlieko a mliečne výrobky a tým Komisii umožniť, aby rýchlo a pružne reagovala na narušenia trhu. | 5. | FINANČNÉ DÔSLEDKY | 12-MESAČNÉ OBDOBIE (mil. EUR) | BEŽNÝ ROZPOČTOVÝ ROK 2009 (mil. EUR) | NASLEDUJÚCI ROZPOČTOVÝ ROK 2010 (mil. EUR) | 5.0 | VÝDAVKY - Z ROZPOČTU ES (NÁHRADY/INTERVENCIE) - VÝDAVKY NÁRODNÝCH ORGÁNOV - INÉ | p.m. | p.m. | 5.1 | PRÍJMY - VLASTNÉ ZDROJE ES (POPLATKY/CLÁ) - NÁRODNÉ | - | - | 2011 | 2012 | 2013 | 2014 | 5.0.1 | ODHADOVANÉ VÝDAVKY | p.m. | p.m. | p.m. | p.m. | 5.1.1 | ODHADOVANÉ PRÍJMY | - | - | - | - | 5.2 | SPÔSOB VÝPOČTU: | 6.0 | MOŽNO PROJEKT FINANCOVAŤ Z ROZPOČTOVÝCH PROSTRIEDKOV ZAČLENENÝCH DO PRÍSLUŠNÝCH KAPITOL BEŽNÉHO ROZPOČTU? | ÁNO NIE | 6.1 | MOŽNO PROJEKT FINANCOVAŤ PRESUNOM MEDZI JEDNOTLIVÝMI KAPITOLAMI BEŽNÉHO ROZPOČTU? | ÁNO NIE | 6.2 | BUDE POTREBNÝ DOPLŇUJÚCI ROZPOČET? | ÁNO NIE | 6.3 | BUDE POTREBNÉ ZAČLENIŤ ROZPOČTOVÉ PROSTRIEDKY DO BUDÚCICH ROZPOČTOV? | ÁNO NIE | POZNÁMKY: Samotné rozšírenie rozsahu platnosti článku 186 na mlieko a mliečne výrobky nebude viesť k zmene rozpočtových potrieb. Akýkoľvek navrhovaný právny predpis o navrhovanej zmene a doplnení bude podliehať zvyčajným rozpočtovým postupom. Návrh vyňať odkúpenú kvótu umiestnenú do národnej rezervy z výpočtu doplnkového poplatku bude mať dva následky. Po prvé, môže mierne zvýšiť doplnkový poplatok splatný v dotknutých členských štátoch. Suma tohto doplnkového poplatku zostane v ČŠ, takže nedôjde k žiadnej zmene plánovaného poplatku prijatého do rozpočtu EÚ ako pripísaný príjem. Je však potrebné zdôrazniť, že podľa rozhodnutia vyplývajúceho zo „zdravotnej prehliadky“ sa od rozpočtového roku 2011 neplánovalo vyberanie žiadneho doplnkového poplatku. (Pracovný dokument Komisie 1245/08 z 12. decembra 2008.) Po druhé, odkúpením kvóty by sa mali znížiť dodávky mlieka a tým znížiť výroba nadbytočných výrobkov vyžadujúcich podporu, čo by viedlo k zníženiu rozpočtových potrieb. Toto zníženie bude závisieť od situácie na trhu v predmetnom období a v súčasnosti ho nie je možné vyčísliť. | [1] Ú. v. EÚ C …, …, s. …. [2] Ú. v. EÚ C …, …, s. …. [3] Ú. v. EÚ L 299, 16.11.2007, s. 1.